བརྒྱད་གཅིག་གཟེངས་རྟགས་ནི་ཀྲུང་དབྱང་དམག་ཨུས་གཏན་འབེབས་བྱས་པ་དང་། ཀྲུང་དབྱང་དམག་ཨུའི་ཀྲུའུ་ཞིས་གནང་བའི་དམག་དཔུང་གི་གཟི་བརྗིད་མཚན་སྙན་ཆེས་མཐོ་ཤོས་ཡིན། རྒྱལ་ཁབ་ཀྱི་བདག་དབང་དང་། བདེ་འཇགས། འཕེལ་རྒྱས་བཅས་ཀྱི་ཁེ་ཕན་སྲུང་སྐྱོང་བྱས་ནས་རྒྱལ་སྲུང་དང་དམག་དཔུང་དེང་རབས་ཅན་དུ་འགྱུར་བའི་འཛུགས་སྐྱོང་ལ་སྐུལ་འདེད་གཏོང་བའི་ཁྲོད་བྱས་རྗེས་གཟེངས་སུ་ཐོན་པ་འཇོག་མཁན་དམག་དཔུང་གི་མི་སྣར་གནང་བ་དང་། སྤྱིར་བཏང་དུ་ལོ་ལྔ་རེར་ཐེངས་རེ་གནང་ལ། སྤྱི་ལོ2017ལོའི་ཟླ6པར་ཀྲུང་དབྱང་དམག་ཨུའི་ཀྲུའུ་ཞི་ཞི་ཅིན་ཕིང་གི་ཆོག་མཆན་ཐོབ་པ་བརྒྱུད་དེ་ཀྲུང་གོའི་དམག་དཔུང་གིས“བརྒྱད་གཅིག་གཟེངས་རྟགས”གསར་དུ་བཙུགས་པ་དང་འབྲེལ་དཔྱད་འདེམས་ཐེངས་དང་པོ་བྱས།